Lexdeɛ d azamul n wayen n diri, d yir lɛibad. Nefren-d kra n yinzan seg usentel-agi ad dnekkes tugna d ṣṣenf n usugnen ara yilin deg-sen: -Laṣel iceffu, wama unguf itettu. Gar tugniwin yellan deg yinzi-a ad nekkes tugna n lexdeɛ; amdan ur iceffun ara ɣef lxir anekkar n leḥsan, win ur yesɛin ara ṣwab, ur yessin ara lqima n win i as-igan leḥsan. Deg yinzi-a laṣel d azamul n win iceffun i lxir ma d unguf d azamul n win ixedɛen. Asugnen d amazday; yezmer ad tegzun yimdanen s yiwet n tmuɣli, akked yimanay ; yal yiwen ad igem tikta-s s timmad-is. Asugnen n lexdeɛ; win ur iceffun ara, ur yettara lxir i win i as-t-ixedmen yerna d axeddaɛ, tamuɣli n temtti ɣer umdan axeddaɛ.